Ons was daar todat dit stil geraak het, die stof gesak het en die gewapende soldaat op die oorkantste heuwel saam met die stootskraper weg is. Die wind het opgekom. Ek het bly kyk na die beskadigde bord van World Vision wat die dorp se fontein in 2003 herstel het. Wanneer dit klaar is, gaan die Muur hier alle landbougrond inpalm en die dorp afsluit van ander Palestynse gemeenskappe.
EAPPI is die enigstes wat deur Israel toegelaat word om diens in die kontrolepunt te doen. Ons tel hoeveel mense deur die normale ry gaan asook hoeveel deur die humanitêre lyn gaan en skakel die “Hot line” wanneer van die hekke sluit in ‘n poging om dit weer oop te kry. Hiefdie nligting word deur die VN se Humanitêre afdeling gebruik om tendense te moniteer en aksie te neem waar nodig. Hulle gee weer op hul beurt die inligting aan politici en ander rolspelers.
Ons bus kon nie ry tot by die kontrolepunt nie as gevolg van die betoging. Ek het hierdie foto’s geneem terwyl ek en my bagasie te voet is na die kontrolepunt (sien ook die muur en wagtoring op die foto). Qalandiya is die kontrolepunt tussen die Wes-Oewer en Oos-Jerusalem.
Toe ons uiteindelik deur die kontrolepunt is (‘n mens voel soos ‘n skaap wat gedip word), lyk die toneel agter ons, dus waar ek min of meer ‘n halfuur tevore die vorige foto’s geneem het, soos op die foto hierbo.